2.

Modificările privind obligațiile de serviciu public sunt următoarele: A. În ceea ce privește frecvența minimă a zborurilor și numărul minim de locuri disponibile săptămânal pe fiecare rută Atena — Kythira Cinci (5) zboruri dus-întors săptămânal, cu un total de 200 de locuri disponibile săptămânal pe direcție, în perioada de iarnă. Șapte (7) zboruri dus-întors săptămânal, cu un total de 280 de locuri disponibile săptămânal pe direcție, în perioada de vară. Atena — Naxos Șase (6) zboruri dus-întors săptămânal, cu un total de 192 de locuri disponibile săptămânal pe direcție, în perioada de iarnă. Opt (8) zboruri dus-întors săptămânal, cu un total de 200 de locuri disponibile săptămânal pe direcție, în perioada de vară. Atena — Paros Zece (10) zboruri dus-întors săptămânal, cu un total de 170 de locuri disponibile săptămânal pe direcție, în perioada de iarnă. Nouăsprezece (19) zboruri dus-întors săptămânal, cu un total de 330 de locuri disponibile săptămânal pe direcție, în perioada de vară. Atena — Karpathos Cinci (5) zboruri dus-întors săptămânal, cu un total de 250 de locuri disponibile săptămânal pe direcție, în perioada de iarnă. Opt (8) zboruri dus-întors săptămânal, cu un total de 400 de locuri disponibile săptămânal pe direcție, în perioada de vară. Atena — Siteia Patru (4) zboruri dus-întors săptămânal, cu un total de 120 de locuri disponibile săptămânal pe direcție, în perioada de iarnă. Cinci (5) zboruri dus-întors săptămânal, cu un total de 150 de locuri disponibile săptămânal pe direcție, în perioada de vară. Atena — Skiathos Două (2) zboruri dus-întors săptămânal, cu un total de 30 de locuri disponibile săptămânal pe direcție, în perioada de iarnă. Șapte (7) zboruri dus-întors săptămânal, cu un total de 280 de locuri disponibile săptămânal pe direcție, în perioada de vară. Salonic — Corfu Patru (4) zboruri dus-întors săptămânal, cu un total de 200 de locuri disponibile săptămânal pe direcție, în perioada de iarnă. Cinci (5) zboruri dus-întors săptămânal, cu un total de 250 de locuri disponibile săptămânal pe direcție, în perioada de vară. Rodos — Kos — Leros — Astypalaia Două (2) zboruri dus-întors săptămânal, cu un total de 30 de locuri disponibile săptămânal pe direcție, în perioada de iarnă. Trei (3) zboruri dus-întors săptămânal, cu un total de 45 de locuri disponibile săptămânal pe direcție, în perioada de vară. Corfu — Aktio — Kefalonia — Zakinthos Două (2) zboruri dus-întors săptămânal, cu un total de 30 de locuri disponibile săptămânal pe direcție, în perioada de iarnă. Trei (3) zboruri dus-întors săptămânal, cu un total de 45 de locuri disponibile săptămânal pe direcție, în perioada de vară. Ca perioade de vară și de iarnă se consideră cele stabilite de IATA. În cazul în care coeficientul de ocupare a tuturor zborurilor de pe o rută a depășit în perioada anterioară 75 %, atunci frecvența minimă săptămânală sau numărul minim de locuri disponibile săptămânal se poate majora corespunzător cu creșterea constatată. Această creștere va fi comunicată transportatorului aerian care operează serviciul respectiv, prin scrisoare recomandată, cu șase luni înainte de aplicarea sa și va intra în vigoare numai după publicarea sa de către Comisia Europeană, în Jurnalul Oficial al Uniunii Europene. În cazul în care aeronavele disponibile nu dispun de capacitatea necesară pentru acoperirea numărului minim de locuri disponibile săptămânal (prevăzute la punctul 2 litera A), frecvența zborurilor se poate majora corespunzător. În cazul în care zborurile sunt anulate din cauza condițiilor meteorologice, acestea trebuie operate în zilele imediat următoare, astfel încât să fie satisfăcută/se satisfacă cererea săptămânală, având în vedere numărul minim de locuri disponibile/puse la dispoziție în conformitate cu punctul 2 litera A. B. În ceea ce privește prețul biletelor Prețul de referință al unei călătorii simple (dus), la clasa economic, nu poate să depășească sumele stabilite mai jos: — Atena — Kythira: 48 EUR, — Atena — Naxos: 62,70 EUR, — Atena — Paros: 61,70 EUR, — Atena — Karpathos: 73,20 EUR, — Atena — Siteia: 71,10 EUR, — Atena — Skiathos: 53,30 EUR, — Salonic — Corfu: 70 EUR, — Rodos — Kos: 46 EUR, — Rodos — Astypalaia: 52,20 EUR, — Rodos — Leros: 52,20 EUR, — Kos — Astypalaia: 52,20 EUR, — Kos — Leros: 46 EUR, — Astypalaia — Leros: 46 EUR, — Corfu — Aktio: 40,70 EUR, — Corfu — Kefalonia: 40,70 EUR, — Corfu — Zakinthos: 52,20 EUR, — Aktio — Kefalonia: 35,50 EUR, — Aktio — Zakinthos: 40,70 EUR, — Kefalonia — Zakinthos: 33,50 EUR. Prețurile sus-menționate se pot majora în cazul unei creșteri neprevăzute a costurilor de operare a serviciului, care nu se află sub controlul transportatorului aerian. Această majorare se comunică transportatorului aerian care operează serviciul și intră în vigoare doar după publicarea sa de către Comisia Europeană în Jurnalul Oficial al Uniunii Europene. C. Asigurarea continuității zborurilor În conformitate cu articolul 4 alineatul (1) litera (c) din Regulamentul (CEE) nr. 2408/92, un transportator aerian care intenționează să opereze zboruri regulate pe rutele respective trebuie să garanteze operarea rutei pentru o perioadă de cel puțin douăsprezece luni consecutive. Numărul zborurilor anulate din motive ce țin de transportatorul aerian nu poate depăși 2 % din numărul total anual al zborurilor, cu excepția cazurilor de forță majoră. Eventuala intenție de încetare a operării oricărei rute din cele menționate anterior se comunică de către transportatorul aerian Autorității Aviației Civile, Direcția transport aerian, Departamentul acorduri aviatice bilaterale, cu cel puțin șase luni înainte de întrerupere. D. Datorită particularității rutelor aeriene respective, transportatorii aerieni trebuie să poată dovedi că echipajul de cabină care deservește pasagerii pe aceste rute vorbește și înțelege limba greacă.